3. Struktur for genbrugspladser (Åben)
Tidl. politisk behandling
Forventet sagsgang
ØK, BY
Lovgrundlag
Vedtægter for Favrskov Affald A/S  
SAGENS INDHOLD
Byrådet skal i denne sag tage stilling til den overordnede struktur for de fremtidige 
genbrugspladser i [adresse]. 
Favrskov Affald driver i dag 4 genbrugspladser i [adresse]. Pladserne er etablerede omkring 
1990, og de skal alle moderniseres for at opfylde krav til miljø, brugervenlighed og arbejdsmiljø.  
Byrådet og bestyrelsen for Favrskov Affald A/S godkendte i foråret 2019 en plan for modernisering af de 4 
genbrugspladser, der betyder, at de lever op til gældende krav. 
Siden godkendelse af planen i 2019 har en række faktorer imidlertid ændret sig, og som konsekvens heraf 
besluttede bestyrelsen for Favrskov Affald A/S i maj 2022, at den oprindelige plan for modernisering af 
genbrugspladserne skulle tages op til fornyet vurdering. Bestyrelsens beslutning blev præsenteret for 
Byrådet på et temamøde i maj 2022, og drøftet i forbindelse med Økonomiudvalgsmøde i september 2022. 
I forhold til den oprindelige plan har det bl.a. vist sig vanskeligt at finde en egnet placering til en ny 
genbrugsplads i Hinnerup-området. Samtidig er udgifterne til modernisering af genbrugspladserne steget 
væsentlig.
Hertil kommer, at affaldssektoren i [adresse] inden for de kommende år forventes at blive reguleret 
økonomisk, hvilket medfører at affaldsselskaberne vil blive underlagt løbende effektiviseringskrav. I den 
sammenhæng skal det bemærkes, at en stor del af de årlige omkostningerne for affaldsselskaberne er 
bundet op på antallet af genbrugspladser i kommunen. 
Som en konsekvens af ovenstående er der udarbejdet et nyt oplæg til det videre arbejde med den fremtidige 
struktur for genbrugspladserne i [adresse]. 
Bestyrelsens oplæg indeholder følgende to scenarier: 

Fire genbrugspladser i [adresse]. 1 i nordøst ved Hadsten, 1 i sydøst ved Hinnerup, 1 i 
sydvest ved Hammel og 1 i nordvest ved [adresse].

Tre genbrugspladser i [adresse]. 1 fælles i øst mellem Hadsten og Hinnerup, 1 i sydvest 
ved Hammel, og 1 i nordvest ved [adresse].
Geografisk oversigt over de to scenarier er vedlagt som bilag. Endvidere er vedlagt zonekort, der illustrerer 
afstandene til genbrugspladserne for borgerne i de to scenarier. 
VURDERING
De 2 scenarier er vurderet i forhold til følgende parametre:

Borgernes afstand til genbrugspladserne. 

Det fremtidige kundegrundlag/antal besøg. 
Byråd
29. november 2022  19:00
[adresse]: EMN-2022-02226
Dok-ID: 3455753
Sagsbehandler: tinj

Mulige placeringer af genbrugspladserne.

Økonomien forbundet med etablering og drift af genbrugspladserne. 
Afstand til genbrugspladserne
Af vedlagte zonekort fremgår det, at langt de fleste borgere vil have mindre end 10 km. til en genbrugsplads 
– uanset om der er 3 eller 4 genbrugspladser. Eneste undtagelse er de borgere, der bor nord og øst for 
[adresse]. De vil i begge scenarier have op til 15 km. til genbrugspladsen. 
[adresse]
Det samlede besøgstal på alle genbrugspladserne forventes i 2022 at være på ca. 370.000, mens der i 
2040 forventes at være ca. 400.000 besøgende pr. år.
Det er især i den østlige del af kommunen, at antallet af besøg forventes at stige over de kommende år. En 
fremtidig fælles genbrugsplads i den østlige del af kommunen forventes derfor at skulle betjene omkring 
280.000 besøgende i 2040. Til sammenligning forventes besøgstallet i Hammel at være på ca. 85.000 
besøgende i 2040, mens besøgstallet i [adresse] forventes at være på ca. 40.000 i 2040. 
Placering af genbrugspladser
Favrskov Kommune og Favrskov Forsyning A/S har i samarbejde gennemført en indledende undersøgelse 
af mulige placeringer for scenarier med henholdsvis 3 og 4 genbrugspladser i [adresse]. På den 
baggrund vurderes det, at det kan blive en udfordring at lokalisere en ny genbrugsplads i Hinnerup-området, 
men at der vil være forskellige muligheder for at lokalisere en ny genbrugsplads mellem Hadsten og 
Hinnerup.         
I forlængelse af Byrådets stillingtagen til den overordnede struktur for genbrugspladserne vil der blive 
iværksat en nærmere undersøgelse af mulige konkrete placeringer af pladserne i Hadsten og Hinnerup (4 
pladser) eller mellem Hadsten og Hinnerup (3 pladser). Placeringen af pladserne i Hammel og [adresse] 
fastholdes som nu. 
ØKONOMI
Økonomien vedrørende etableringen og den fremadrettede drift af genbrugspladserne er beregnet ud fra 
nuværende kendte krav og tager udgangspunkt i erfaringerne fra etableringen af den nye genbrugsplads i 
Hammel. 
Eventuelle udgifter til fx udvidelser af vejanlæg mv. i forbindelse med etableringen af en eller to nye 
genbrugspladser indgår ikke i beregningerne.  
Investeringen ved 4 genbrugspladser forventes at være på ca. 125-130 mio. kr., mens investeringen ved 3 
genbrugspladser forventes at være ca. 95-100 mio. kr. Begge beløb er inklusive materiel, containere og 
komprimatorer.
En investering i 3 genbrugspladser vil forventeligt medføre færre omkostninger i takt med, at der kommer 
yderligere krav til genbrugspladsernes miljøforhold, arbejdsmiljø samt brugervenlighed på de enkelte 
genbrugspladser. 
De årlige driftsomkostninger for Favrskov Affald A/S er beregnet til at være 4-5 mio. kr. mindre ved 3 
genbrugspladser end med 4 genbrugspladser. Det betyder, at et scenarie med 3 genbrugspladser forventes 
at være ca. 250 kr. billigere pr. husstand pr. år end et scenarie med 4 genbrugspladser.  
I 2022 er omkostningerne pr. besøg på den nye genbrugsplads i Hammel opgjort til 74 kr., mens de er 
beregnet til 121 kr. pr. besøg i [adresse] efter en modernisering af genbrugspladsen. Omkostningerne i 
Hadsten og Hinnerup forventes, efter en modernisering af pladserne, at være henholdsvis 69 kr. og 60 kr. 
pr. besøg. Til sammenligning er omkostningerne pr. besøg på en fælles plads mellem Hadsten og Hinnerup 
beregnet til at være ca. 52 kr.  
INDSTILLING
Kommunaldirektøren indstiller til Byrådet:
1.
At den fremtidige struktur for genbrugspladserne i [adresse] baseres på 3 pladser.
2.
At bestyrelsen for Favrskov Affald A/S i 1. halvår 2023 fremlægger forslag til Byrådets behandling 
vedrørende placering af en ny fælles genbrugsplads mellem Hadsten og Hinnerup inklusive de 
økonomiske konsekvenser af den foreslåede placering.  
BESLUTNING
Økonomiudvalget, 22. november 2022:
Fraværende: Ingen
Indstilles godkendt.
Byrådet, 29. november 2022:
Fraværende: Ib Poulsen og Andrea Krogh
Godkendt.
Bilag
1.
Geografisk oversigt over genbrugspladser i [adresse] (3455764)
2.
Zonekort_Genbrugplads_3 (3455765)
3.
Zonekort_ Genbrugplads_4 (3455767)
